stanford-oval/wikipedia huggingface dataset:
ברכת הטוב והמיטיב
ביאור הברכה והגדרתה

ברכת הטוב והמיטיב משמעותה "טוב" - לי, "ומיטיב" - לאחרים.
יש להבדיל בין ברכה זו, שהיא ברכת השבח, לבין הברכה הרביעית מברכת המזון, שגם בה נאמרות המילים "הטוב והמיטיב", ומכונה גם היא בשם זה בלשון חז"ל. (אולם לפי פירוש קרבן העדה, הברכה הרביעית בברכת המזון קשורה במקורה לברכה זו.)
זמני הברכה > קניית דברים משמחים

חז"ל תיקנו שתי ברכות על קניית דברים משמחים, כשהשמחה שייכת למברך בלבד הוא מברך ברכת שהחיינו, וכשהשמחה שייכת לשני אנשים או יותר הם מברכים ברכת "הטוב ומהטיב", לדוגמה, אדם שקנה לעצמו חפצים שהוא שמח בהם יברך "שהחיינו", אך בני זוג שקנו לעצמם חפצים, מכיוון שהשמחה נוגעת לשניהם במשותף יברכו שניהם "הטוב והמיטב".
וטוב שאחד מהשותפים בשמחה יברך והשני יענה "אמן" ויצא ידי חובה, ואם אחד אחד בירך לבדו גם השני יברך לעצמו את הברכה.
זמני הברכה > שמועה טובה

יש לברך ברכה זו כאשר שומעים שמועה טובה המחייבת אמירת ברכת שהחיינו כאשר שמועה זו טובה לא רק למברך אלא אף לאחרים,
כגון בשעת לידת בן זכר אשר טובה לאב ולאם מברכים שניהם ברכה זו, וכן מי שיש לו שדה בשותפות עם אחר, ויורדים גשמים - מברך הטוב והמיטיב.
זמני הברכה > שתיית יין

מקרה נוסף בו מברכים ברכה זו, כאשר שותים מכמה יינות, מברכים על היין השני הטוב והמטיב, שאנו מודים על ריבוי היין, אך בזה נצרכים עוד מספר תנאים:
שהיין השני לא יהיה גרוע יותר מהראשון, אמנם לא צריך שהוא יהיה טוב יותר.
שישתו בשותפות שני אנשים או יותר משני היינות, וגם בני משפחה נחשבים כשניים ששותים ביחד.
שעדיין נשאר מהיין הראשון, כי אם הביאו את היין השני כי נגמר הראשון אין בזה שמחה של ריבוי יין, אלא שהביאו אותו כי נגמר הראשון.
כאשר יש להם רק שני יינות וידוע על אחד מהיינות שהוא גרוע יותר, הרי הוא צריך להקדים את הטוב לברכת הגפן ובכך מפסיד את ברכה זו, משום שחסר לו את התנאי הראשון.
זמני הברכה > שתיית יין > הברכה בימינו

בימינו יש מקומות שנשכחה ברכה זו, וזאת משום שעד לשנות ה-90 לא היה קיים כל כך ריבוי יינות, בשל מחסור ביינות עם הכשר טוב, למעט בקהילות פולין. וברכה זו חלה כאשר מתקיימים התנאים לעיל. ויש החוששים בכלל העיקרי הדורש לברך רק על "יין משובח יותר" ויש שחששו לדעות שברכת הגפן שבירך על היין הראשון פטרה את כל היינות שבבית ובאופן כזה אין מברכין הטוב והמיטיב.
לעומתם, פוסקים רבים טוענים כי החששות בברכות גורמים למיעוט ברכות בימינו וודאי שלא לזה התכוונו חכמים. לכן מורים שאין לחשוש ובכל מצב של שמחה או של יין חדש שברור שאינו פחות טוב מהיין הקודם (בטעם, באחוז האלכוהול, במחיר, במראה וכו') יש לברך את הברכה.
אזכורים נוספים

בתלמוד מבואר שאחד האמוראים הקשה מדוע אין מברכים ברכת הטוב והמיטיב בזמן התחדשות הלבנה למסקנת התלמוד הטעם שכך הוא דרך הלבנה שמתחסרת ומתחדשת כל חודש:
אמר ליה רב אחא מדיפתי לרבינא: וליבריך 'הטוב והמטיב'. אמר ליה: אטו כי חסר, מי מברכינן 'דיין האמת' דלבריך 'הטוב והמטיב'? וליברכינהו לתרוייהו. כיון דהיינו אורחיה – לא מברכינן.
עוד אמרו בתלמוד שלעתיד לבוא אף על בשורות רעות שכיום יש לברך עליהם 'ברוך דיין יברכו 'הטוב והמיטיב':
אמר רבי אחא בר חנינא: לא כעולם הזה העולם הבא. העולם הזה – על בשורות טובות אומר 'ברוך הטוב והמטיב' ועל בשורות רעות אומר 'ברוך דיין האמת'. לעולם הבא – כולו הטוב והמטיב.
ראו גם

ברכת שהחיינו
ברכות השבח
הערות שוליים

↑  בבלי ברכות מח, ב.
↑  קרבן העדה, ירושלמי תענית ד ה
↑  הרב אליעזר מלמד, הלכה ג - שהחיינו והטוב והמטיב | פרק יז - ברכות ההודאה והשמחה |, באתר פניני הלכה
↑  שולחן ערוך, חלק אורח חיים, סימן רכג סעיף א
↑  שולחן ערוך אורח חיים, סימן רכא סעיף ב.
↑  שולחן ערוך, אורח חיים, סימן קע"ה, סעיף ב'
↑  שולחן ערוך, אורח חיים, סימן קע"ה, סעיף ד'
↑  שאם לא אנו ניכר שי ריבוי יין.
↑  איך נימדד השבח קודם ברכה: כפי טעם המברך (ולא כפי הערך בשוק)
↑  משום שיש דין שצריך תמיד להקדים בשעת ברכה ראשונה את המין המשובח ,
↑  ועל האומרים שהמשנ"ב קיבל את שיטה זו יש הרבה קושיות, בעיקר שהמשנ"ב סותר את עצמו בכמה מקומת שלא נקט כך.
↑  ושיטה זו היא הלבוש, ויש על חשש זה פולמוס גדול אם המשנה ברורה קיבל אותה או לא, אבל שולחך ערוך הרב בוודאי שלא קיבל אותה וכן ערוך השולחן,
↑  עיין בספר כף החיים סימן רכג יא, ובשו"ת מנחת יצחק חלק ט סימן יד
↑  ועיין בספר פניני הלכה ברכות לרב אליעזר מלמד, יז
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
| --- | --- |
בקרת זהויות :  NLI: 987007602410705171 
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
דאב (ריקוד)

קבוצה של בני נוער רוקדים דאב
כדורגלן מראה את תנועת הדאב לאחר שכבש שער
דאב (באנגלית: Dab) היא מחווה גופנית הכוללת הרכנת ראש לתוך המרפק, ופשיטת הזרוע השנייה, בתנועה המזכירה את כיסוי האף בעת התעטשות. הדאב צבר פופולריות בסוף שנת 2015, לאחר ששחקן ה-NFL קאם ניוטון רקד דאב לאחר שהבקיע טאצ'דאון במשחק מול טנסי טייטאנס. מאז הפך למחוות ניצחון או שמחה.
מקורו של הדאב בסצנת ההיפ הופ של אטלנטה במדינת ג'ורג'יה בארצות הברית, אך יש חילוקי דעות לגבי ממציאי התנועה.
בתרבות

דאב מופיע במשחק המחשב פורטנייט בתור ריקוד.
הערות שוליים

↑  Ziwe Fumudoh, Your guide to dabbing, a 'new' dance craze that already peaked, The Daily Dot, 20 November 2015
ג'ואנה ביילי

| --- | --- |

 לידה:  11 בספטמבר 1762 בות'וול, ממלכת בריטניה הגדולה 
 פטירה:  23 בפברואר 1851 (בגיל 88) המפסטד, הממלכה המאוחדת של בריטניה הגדולה ואירלנד 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד 
 מקום קבורה:  St John-at-Hampstead 
 שפות היצירה:  אנגלית 
 תקופת הפעילות:  מ-1790 
 
ג'ואנה ביילי (באנגלית: Joanna Baillie‏; 11 בספטמבר 1762 - 23 בפברואר 1851) הייתה מחזאית ומשוררת בריטית ממוצא סקוטי. בין יצירותיה הידועות ניתן למנות את "מחזות על התשוקה" (בשלושה כרכים, 1790-1812) ו"פסוקים חולפים" (1840).
ביוגרפיה

ג'ואנה ביילי נולדה בבות'וול שליד גלאזגו, סקוטלנד, לדורותיאה האנטר וד"ר ג'יימס ביילי, נצר לשושלת של הפטריוט הסקוטי ויליאם וולאס. היו לה 3 אחים גדולים: ויליאם, שנפטר מספר שעות אחר לידתו; אגנס; ומת'יו, שגדל להיות רופא בעל שם והיה הראשון שתיאר היפוך יציאת כלי הדם הגדולים של הלב. כשהייתה בת 10, החלה ביילי את לימודיה בבית הספר המילטון היוקרתי, שם רכשה אוריינות בקריאה וכתיבה, וגילתה כישרון רב בציור, מתמטיקה וספרות. 4 שנים לאחר מכן, אביה מונה כפרופסור לתאולוגיה באוניברסיטת גלאזגו, והמשפחה עברה בעקבותיו לעיר.
שנתיים לאחר המינוי נפטר אביה. כשביילי הייתה בת 21 נפטר גם דודה מצד אמה, ד"ר ג'ון האנטר. כך, כאשר עבר אחיה מת'יו לאוקספורד לצורך לימודי רפואה, הוא קיבל את הדירה שהייתה בבעלות דודו המנוח. מת'יו הזמין את אמו ואחיותיו להתגורר בביתו: מאז ואילך חיה ביילי בסביבת לונדון - אזור אינטלקטואלי בו תישאר למשך כל 68 שנות חייה הבאות. דרך דודתה אן האנטר, שהייתה משוררת ואירחה בביתה סלון ספרותי, היא הכירה בלונדון נשים משכילות ממעגל הבלוסטוקינג, כגון פרנסס ברני, אליזבת קרטר ואליזבת מונטגיו.
ביוגרפיה > בגרות ויצירה

ביילי כתבה את ספרה הראשון ב-1790, כשהייתה באנגליה. הפרסום היה אוסף פתגמים ופסוקים קצרים, אך הוא לא זכה כלל למכירות. באחר-צהריים אחד, כשסרגה ביילי לצד אימה עלה בדעתה להפוך את אוסף הפתגמים למחזה. זה היה המחזה הראשון שכתבה ביילי, הנקרא "ארנולד" (Arnold). אף על פי כן, ביילי לא הייתה שבעת רצון מהתוצר הסופי, והיא השמידה את המחזה.
לאחר שעברה ביילי לרובע האמפסטיד שבצפון לונדון, בעקבות נישואיו של מת'יו, העניקה לה הסביבה האינטלקטואלית החדשה השראה לכתיבת מחזות נוספים, רציניים יותר. התוצר הסופי יצא לאור בשנת 1798 והוא נחשב ליצירת המופת של ביילי - שלושה כרכים של מחזות הנקראים "מחזות על התשוקה". מחזותיה הועלו מספר פעמים בלונדון עוד בימי חייה, והקנו לה מוניטין כאחת מגדולי המחזאים הבריטיים לאורך הדורות.
ביוגרפיה > חייה המאוחרים ומותה

בין השנים 1831–1832 חוותה ביילי תקופה של בריאות מעורערת, שמנעה ממנה להמשיך בכתיבה. כשהתאוששה, החלה בהכנת 3 כרכים של "מחזות שונים", וספרי השירה "שירה דרמטית" (Dramatic Poetry) ו"פסוקים חולפים" (Fugitive Verses). ביילי לא נישאה ולא הביאה ילדים. היא נפטרה ב-23 בפברואר 1851, בהאמפסטיד, לונדון, בגיל 89. אחותה, אגנס, חיה עד גיל 100. שתיהן נקברו על-יד אימן בחצר הכנסייה בהאמפסטיד.
בשנת 1899, הוקמה אנדרטה לכבודה של ביילי, במקום הולדתה בבות'וול, סקוטלנד, בגובה 16 רגל (כ-5 מטרים).
יצירתה

המניע של ביילי לכתיבת הפרוזה הדרמטית שלה היה רצונה לשבח את מוסריותו של מעמד הביניים בתקופתה. יש חוקרים הטוענים כי המחזות של ביילי אף שימשו ככלי חינוכי המעודד חמלה וסימפתיה. הטרגדיות שלה נודעו בסגנון האינטימי שלהן - שיש הטוענים כי הקדים את זמנם של הקולנוע והטלוויזיה המודרניים.
כבתו של פרופפסור לתאולוגיה, הדת הנוצרית הייתה קרובה תמיד לליבה של ביילי. ביטוי לכך ניתן למצוא, למשל, ב"הקדוש המעונה" (The Martyr), טרגדיה דתית שכתבה ב-1826, הנועדה לקריאה בלבד.
כרכי "מחזות על התשוקה" נחשבים ליצירה הגדולה והחשובה ביותר של ביילי. זהו אוסף מחזות, שבוחן מספר רגשות אנושיים עוצמתיים (כגון אהבה, שנאה, קנאה) דרך קומדיה וטרגדיה. על אף שהמהדורה הראשונה פורסמה בעילום שם, המהדורה השנייה נחתמה בשמה של ביילי והביאה לה תהילה בהמשך חייה. את שיא יצירתה ראתה ביילי במחזה "אותוולד" - טרגדיה על שאפתנות הנכללת ב"מחזות על התשוקה".
לביילי היו יחסים קרובים עם נשים נוספות בתקופתה שעסקו בספרות. אחת מהן, מריה אדג'וורת, תיעדה ביקור אצל ביילי בשנת 1818 במילים אלו:
גם ג'ואנה [ביילי] וגם אחותה מנהלות שיחות נעימות וחדשות ביותר. לא שוב ספרות ישנה ונטולת ערך, אלא כזו על נסיבות חדשות שראוי לספרן... תצפיות כנות על אופי... שום רכילות של בלוסטוקינג. שום הרגלים של הערצה לאחרים, או של להיות נערצות.
נשים מעטות כביילי זכו לשבחים שהיא קיבלה עוד בימי חייה: לאחר שפרסמה את "מחזות על התשוקה", המשורר הסקוטי סר וולטר סקוט כינה אותה "הכותבת הדרמטית הטובה ביותר מאז שייקספיר ומסינג'ר", והמשורר לורד ביירון טען כי ביילי היא "המחזאית הגדולה היחידה לאחר תומאס אוטווי". הסופרת בת זמנה של ביילי, הרייט מרטינו, אף טענה כי "[ביילי] זכתה לתהילה שאין לה הקבלה … נאמר לה מדי יום, במשך שנים, שהיא שנייה רק לשייקספיר".
אף על פי כן, לאחר מותה, מחזותיה כמעט לא הועלו כלל עד המאה ה-20 - אז, חוקרי ספרות והיסטוריונים של הרומנטיקה גילו מחדש את יצירתה וחשיבותה של ביילי: כתאורטיקנית דרמה, וכדמות מרכזית במקומן של נשים בספרות המאה ה-19.
יצירות נבחרות > מחזות

1790-1812: "מחזות על התשוקה (Plays on Passion). בין השאר: "הדוכס באזיל" ו"המשפט" - טרגדיה וקומדיה (בהתאמה) על אהבה ; "דה מונטפור" ו"הבחירות" - טרגדיה וקומדיה על שנאה; "אתוולד" (אותו ראתה ביילי כשיא יצירתה) ו"הנישואים השניים" - על שאפתנות.
1826: "הקדוש המעונה" - (The Martyr) - טרגדיה דתית.
יצירות נבחרות > שירה

1821: "אגדות אודות דמויות נעלות (Metrical Legends of Exalted Characters)" - קובץ שירים על דמויות הרואיות, כגון ויליאם ואלאס וכריסטופר קולומבוס.
1836: שלושה כרכים של "שירה דרמטית" (Dramatic Poetry)
1840: ספר השירה "פסוקים חולפים" (Fugitive Verses)
הערות שוליים

1 2 3 4 5 6 7 8  Norma Clarke, "Baillie, Joanna", Oxford Dictionary of National Biography, May 30 2013
1 2 3 4  P. M. Zall, The Cool World of Samuel Taylor Coleridge: The question of Joanna Baillie, The Wordsworth Circle, 1982
↑  Melissa M. Whalen, The Suffering Stage: Joanna Baillie, Spectacle, and Sympathetic Education, European Romantic Review, 2013
| --- | --- |
בקרת זהויות :  NLI: 987007462879905171  PLWABN: 9810646201305606  BIBSYS: 90126101  BnF: cb131805730 (data)  CiNii: DA04435901  GND: 118656864  ICCU: MILV130793  ISNI: 0000 0000 8384 8365  LCCN: n50020865  MusicBrainz: 5ed47fc7-8c6e-42fc-900b-edc6a24a1cee  NKC: mzk2013758646  NLA: 35655785  NTA: 071490035  RERO: 02-A022892824  SNAC: w6w95h94  SUDOC: 035306041  Trove: 1029121  VIAF: 56750310   WorldCat (עם VIAF): 56750310 
ביתה של ביילי בלונדון
ג'ייפי קופר

| --- | --- |

 לידה:  1 בנובמבר 1983 (בן 41) מידלטון, הממלכה המאוחדת 
 שם לידה:  ג'ון פול קופר
 שם במה:  JP Cooper 
 מוקד פעילות:  הממלכה המאוחדת 
 תקופת הפעילות:  מ-2012 
 שפה מועדפת:  אנגלית 
 חברת תקליטים:  איילנד רקורדס 
 jpcoopermusic.com
 פרופיל ב-IMDb
 
ג'ון פול קופר (באנגלית: John Paul Cooper; נולד ב-1 בנובמבר 1983), המוכר בשם הבמה ג'ייפי קופר (JP Cooper) הוא זמר-יוצר אנגלי. הוא ידוע בעיקר בשל השיר "September Song" והופעתו בסינגל "Perfect Strangers" של ג'ונאס בלו. כיום, הוא חתום באיילנד רקורדס.
קריירה > 2012–2015: תחילת הקריירה

ב-27 ביוני 2012, הוא הוציא את שני המיני-אלבומים הראשונים שלו, EP1 ו-EP2.
ב-9 בנובמבר 2012, הוא התארח בסינגל "The Artist Inside" של דון דיאבלו.
ב-8 בנובמבר 2013, הוא הוציא את המיני-אלבום השלישי שלו, EP3.
ב-20 ביולי 2014, הוא הוציא את המיני-אלבום הרביעי שלו, Keep the Quiet Out.
ב-26 בינואר 2015, הוא הוציא את המיני-אלבום החמישי שלו, When the Darkness Comes.
ב-11 בספטמבר 2015, הוא התארח בסינגל "Shivers" של סי.גי. לואיס.
קריירה > 2016–הווה: Raised Under Grey Skies

ב-18 במרץ 2016, הוא הוציא, בשיתוף פעולה עם אוולינו, את הסינגל "Five More Days".
ב-3 ביוני 2016, הוא התארח בסינגל "Perfect Strangers" של ג'ונאס בלו. השיר הגיע, בשיאו, למקום השני במצעד הסינגלים הבריטי. השיר קיבל תואר פלטינה כפולה בבריטניה, תואר פלטינה כפולה באוסטרליה, ותואר פלטינה בניו זילנד.
ב-10 ביוני 2016, הוא הוציא את הסינגל "Party".
ב-16 בספטמבר 2016, הוא הוציא את הסינגל "September Song". השיר הגיע, בשיאו, למקום השביעי במצעד הסינגלים הבריטי, למקום השביעי במצעד הסינגלים האירי, ולמקום הרביעי בסקוטלנד.
ב-7 באפריל 2017, הוא הוציא את הסינגל "Passport Home". הסינגל הגיע, בשיאו, למקום ה-30 בסקוטלנד, ולמקום ה-86 במצעד הסינגלים הבריטי.
ב-21 ביולי 2017, הוא הוציא את הסינגל "She's on My Mind". הסינגל הגיע, בשיאו, למקום השמיני באוקראינה, למקום העשירי בפלנדריה, למקום ה-11 בוולוניה, ולמקום ה-12 ברוסיה.
ב-25 באוגוסט 2017, הוא הוציא את הסינגל "Wait".
ב-6 באוקטובר 2017, הוא הוציא את אלבום האולפן הראשון שלו, Raised Under Grey Skies.
ב-26 בינואר 2018, הוא התארח בסינגל "Get Involved" של קרייג דייוויד.
ב-3 במאי 2019, הוא הוציא, בשיתוף פעולה עם אסטריד אס, את הסינגל "Sing It with Me". הסינגל הגיע, בשיאוף למקום השלישי בפלנדריה, ולמקום השישי בוולוניה.
ב-29 במאי 2019, הוא התארח בסינגל "We Were Young" של פטיט ביסקוויט (אנ').
ב-14 באוקטובר 2019, הוא הוציא, בשיתוף פעולה עם גבריאל אפלין, את הסינגל "Losing Me". הסינגל, הגיע, בשיאו, למקום ה-31 בניו זילנד.
ב-24 באוקטובר 2019, הוא הוציא, בשיתוף פעולה עם סטפלון דון ובנקס & רנקס, את הסינגל "The Reason Why".‏
ב-26 ביוני 2020, הוא הוציא את המיני-אלבום השישי שלו, Too Close.‏
ב-12 בפברואר 2021, הוא הוציא את המיני-אלבום השביעי שלו, Love.‏
ב-20 באוגוסט 2021, הוא הוציא, בשיתוף פעולה עם סיגלה ו-R3hab את הסינגל "Runaway".
ב-18 בפברואר 2022, הוא הוציא את אלבום האולפן השני שלו, She.‏
דיסקוגרפיה > אלבומי אולפן

2017: Raised Under Grey Skies
2022: She
דיסקוגרפיה > מיני-אלבומים

2012: EP1
2012: EP2
2013: EP3
2014: Keep the Quiet Out
2015: When the Darkness Comes
2020: Too Close
2021: Love
הערות שוליים

↑  "Certified Awards Search" (To access, enter the search parameter "Jonas Blue" and select "Search"). British Phonographic Industry. ארכיון מ-2017-10-25. נבדק ב-2021-06-07.
↑  "ARIA Australian Top 50 Singles". Australian Recording Industry Association. 7 בנובמבר 2016. ארכיון מ-2017-01-21. נבדק ב-5 בנובמבר 2016. {{cite web}}:  (עזרה)
↑  "New Zealand single certifications – Jonas Blue feat. Dakota – Fast Car". New Zealand: Nztop40.co.nz. ארכיון מ-2016-04-07. נבדק ב-2021-06-07.
↑  "The Reason Why – Single by JP Cooper, Stefflon Don & Banx & Ranx". Apple Music. ארכיון מ-2019-10-25. נבדק ב-25 באוקטובר 2019. {{cite web}}:  (עזרה)
↑  "Too Close - EP by JP Cooper", Apple Music, ארכיון מ-2020-07-31, נבדק ב-28 ביוני 2020 {{citation}}:  (עזרה)
↑  "LOVE - EP by JP Cooper". Apple Music. 12 בפברואר 2021. ארכיון מ-2021-02-13. נבדק ב-20 בפברואר 2021. {{cite web}}:  (עזרה)
↑  Runaway - Single by R3HAB, Sigala & JP Cooper (בAustralian English), ארכיון מ-2021-08-26, נבדק ב-2021-08-26
↑  Laura Johnson, JP Cooper Introduces Second Album 'SHE' With New Single Call My Name - Stereoboard, Stereoboard.com (באנגלית) (ארכיון)
| --- | --- |
בקרת זהויות :  GND: 1141317524  ISNI: 0000 0004 6769 0456  LCCN: no2017059225  MusicBrainz: be1f10dc-3b88-48e6-baa7-95aea6abf2f6  VIAF: 14149485983393422067   WorldCat (עם VIAF): 14149485983393422067
דארק-רום רקורדס

| --- | --- |

דארק-רום רקורדס
 נתונים כלליים
 סוג:  חברת תקליטים
 מייסדים:  ג'סטין לובלינר
 תקופת הפעילות:  2014–הווה (כ־11 שנים)
 חברת אם:  אינטרסקופ רקורדס
 מוצרים עיקריים:  תקליטים • תקליטורים
 
דארק-רום רקורדס (באנגלית: Darkroom Records) היא חברת תקליטים, שהוקמה על ידי אינטרסקופ רקורדס בשנת 2014. דרך חברת התקליטים הזו יצאו בעיקר אלבומים ושירים בסגנון הפופ, אלקטרופופ וכדומה.
אמנים

בילי אייליש, שנחשבת לאחד מהאמנים המצליחים ביותר של המאה ה-21, חתומה בחברת התקליטים הזו, תוך שהוציאה דרכה את אלבום הבכורה המצליח שלה When We All Fall Asleep, Where Do We Go?, אשר זיכה אותה בשלושה פרסי גראמי, ביניהם: "אלבום השנה" ו-"אלבום הפופ הווקאלי של השנה"; את הלהיט הבינלאומי "Bad Guy", שכבש את פסגת מצעד הבילבורד הוט 100, והיה לשיר השנה של ישראל בשנת 2019, וכדומה.
בין האמנים הנוספים אשר חתומים בחברת התקליטים ניתן למנות את אלק בנג'מין, אשר ידוע בזכות להיטו "Let Me Down Slowly", בו משתתפת הזמרת-יוצרת אלסיה קארה.
הערות שוליים

1 2  Darkroom (4), Discogs (באנגלית)
↑  2020 GRAMMY Awards: Complete Winners List, GRAMMY.com, ‏2019-11-20 (באנגלית)
↑  Billie Eilish's 'Bad Guy' Hits No. 1 on Billboard Hot 100, Dethroning Lil Nas X's 'Old Town Road' After Record 19 Weeks on Top, Billboard
↑  המצעד השנתי של mako וגלגלצ - התוצאות, באתר ‏מאקו‏, 26 בדצמבר 2019
↑  Darkroom (4), Discogs (ביפנית)
| --- | --- |
בקרת זהויות :  MusicBrainz: 21879544-b8ed-4643-ae4d-c7d640e60e25
גאיוס ולריוס פלאקוס

גאיוס ולריוס פלאקוס (בלטינית: Gaius Valerius Flaccus; מת בסביבות 90 לספירה) היה משורר רומי מהמאה ה-1, שפרח ב"עידן הכסף" תחת השושלת הפלאבית, וכתב "ארגונאוטיקה" (Argonautica) בלטינית, החבה את חובה לארגונאוטיקה המפורסמת יותר של אפולוניוס מרודוס.
חייו

האזכור המקובל היחיד של גאיוס ולריוס פלאקוס על ידי בני זמנו, מופיע אצל קווינטיליאנוס, שמתאבל על מותו לאחרונה של "ולריוס פלאקוס" כאבדה גדולה; מאחר שחיבורו של קווינטיליאנוס נשלם בסביבות 90 לספירה, פרט זה מציב בדרך כלל תאריך סף למותו של פלאקוס. עם זאת, חוקרים מציבים לאחרונה תאריך אלטרנטיבי של סביבות שנת 95, אך לכל היותר לפני מותו של דומיטיאנוס בשנת 96.
אזכור שנוי במחלוקת של משורר בשם "ולריוס פלאקוס" נמצא אצל מרטיאליס, המתייחס אל איש יליד פדובה. חתימה בכתב היד של ספריית הוותיקן מוסיפה את השם Setinus Balbus, שם שמצביע על כך שבעליו היה יליד סטיה בלאטיום, אולם אין זה ברור אם כיתוב זה מתייחס ל"ולריוס פלאקוס" או למישהו אחר. הקשר של "ולריוס פלאקוס" זה לגאיוס ולריוס פלאקוס שנוי במחלוקת בשל ההנחה שמרטיאליס התייחס למצוקתו הכלכלית של החבר, ושגאיוס ולריוס פלאקוס היה חבר בקולגיום של החמישה עשר (Quindecimviri sacris faciundis) ולכן ככל הנראה היה אמיד.
כתביו

חיבורו היחיד ששרד של גאיוס ולריוס פלאקוס, ה"ארגונאוטיקה", הוקדש לאספסיאנוס ביציאתו לבריטניה. הוא נכתב בזמן המצור, או מעט לאחר כיבוש ירושלים על ידי טיטוס בשנת 70 לספירה. מאחר שישנה התייחסות להתפרצותו של וזוב בשנת 79, נראה שכתיבתו העסיקה אותו במשך הרבה זמן. הארגונאוטיקה היא שירה אפית שככל הנראה יועדה להתכנס בשמונה ספרים, הכתובה בהקסמטר דקטילי מסורתי, המספר על מסע חיפושו של יאסון אחר גיזת הזהב.
הארגונאוטיקה אבדה עד שנת 1411, כאשר ארבעה וחצי הכרכים הראשונים נמצאו בסנט גאל (אנ') בשנת 1417 ופורסמו בבולוניה בשנת 1474.
הטקסט כפי ששרד נמצא במצב גרוע מאד; הוא מסתיים בכזו פתאומיות עם בקשתה של מדיאה להתלוות אל יאסון במסעו הביתה, שרוב החוקרים המודרניים משערים שהוא מעולם לא הושלם. זהו חיקוי חופשי ובחלקיו תרגום של הארגונאוטיקה של אפולוניוס מרודוס. על הנושא המוכר כבר נכתב קודם לכן בשירה הלטינית בגרסה הפופולרית של וארו אטאקינוס (אנ'). מטרת היצירה תוארה כגלוריפיקציה של הישגיו של אספסיאנוס בהבטחת השלטון הרומי בבריטניה ופתיחת האוקיינוס לשיט (כפי שהים השחור נפתח על ידי הארגו (אנ')).
ולריוס פלאקוס מאזכר בפואמה את כיבוש ירושלים על ידי טיטוס ומשתמש בשם "אידומיאה" (אדום) לציון ארץ יהודה. ייתכן שהמשפט על השלכת הלפידים רומז על שריפת בית המקדש על ידי טיטוס.
בתרבות הפופולרית

גאיוס ולריוס פלאקוס מופיע כדמות חוזרת בסדרת הספרים לילדים "The Roman Mysteries" (אנ') מאת קרוליין לורנס (אנ'). בעיבודים הטלוויזיוניים (אנ'), הדמות משוחקת על ידי השחקן הבריטי בן לויד-היוז (אנ').
הערות שוליים

↑  קווינטיליאנוס, תורת הנאום, ספר 10, פרק 1, 90.
↑  מרטיאליס, מכתמים, ספר 1, 76.
↑  Argonautica, I, 1-20
↑  מנחם שטרן - Menahem Stern, Greek and Latin Authors on Jews and Judaism, Jerusalem, 1976, Vol. I, LXXIX. Valerius Flaccus, p. 502, 505
| --- | --- |
בקרת זהויות :  NLI: 987007269337405171  PLWABN: 9810600631905606  BIBSYS: 90723059  BNE: XX1145430  BnF: cb12043060v (data)  CANTIC: a10997714  CiNii: DA01505228  GND: 118625950  ICCU: CFIV054859  ISNI: 0000 0001 2096 7401  LCCN: n84216357  LNB: 000009684  NKC: jn19990210637  NLG: 219064  NSK: 000328980  NTA: 067586856  RERO: 02-A000169720  SELIBR: 247163  SUDOC: 028635175  Trove: 1178192  VcBA: 495/23098  VIAF: 100899421   WorldCat (עם VIAF): 100899421
דאנס-פופ

| --- | --- |

 מקורות סגנוניים:  פופ • דאנס • דיסקו • פוסט-דיסקו • גל חדש • סינת'-פופ • אלקטרופופ • האוס • באבלגאם פופ
 מקורות תרבותיים:  סוף שנות ה-70, תחילת שנות ה-80
 מוצא:  ארצות הברית 
 כלים:  מכונת תופים • קלידים • סינתיסייזר
 פופולריות מיינסטרים:  שנות ה-80 בממלכה המאוחדת וארצות הברית ברחבי העולם החל מסוף שנות ה-90
 נגזרות:  טראנס ווקאלי
 סוגות היתוך
 האוס
 
דאנס-פופ (באנגלית: Dance-pop) הוא ז'אנר של מוזיקת דאנס אלקטרונית שמקורו בסוף שנות ה-70. בדרך כלל מדובר במוזיקה אופטימלית המיועדת למועדוני לילה מתוך כוונה להיות רקידה אך מתאימה גם לרדיו להיטים עכשווי. מתפתח משילוב של דאנס ופופ עם השפעות של דיסקו, פוסט-דיסקו וסינת'-פופ. הוא מאופיין בדרך כלל על ידי פעימות חזקות עם מבני שירים קלים ולא מורכבים שבדרך כלל יותר דומה למוזיקת פופ מז'אנר המחול החופשי יותר, עם דגש על לחן כמו גם מנגינות קליטות.
מאומני הז'אנר

ליידי גאגא, מדונה, הספייס גירלז, בריטני ספירס, ני-יו, ריהאנה, פינק, הוונטד, קשה, מייקל ג'קסון, פיטבול, ג'ניפר לופז וסיה.
ראו גם

ערכים על שירי דאנס-פופ
הערות שוליים

↑  "Dance Pop 101: From the 1970s to Today". AltWire (באנגלית). 5 בדצמבר 2023. {{cite web}}:  (עזרה)
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
ברייקינג בנג'מין

| --- | --- |

 מקום הקמה:  וילקס-בארה 
 מוקד פעילות:  פנסילבניה, ארצות הברית
 תקופת הפעילות:  1997–2010 2014
 סוגה:  פוסט-גראנג'   מטאל אלטרנטיבי   הארד רוק
 שפה מועדפת:  אנגלית 
 חברת תקליטים:  הוליווד רקורדס
 breakingbenjamin.com
 פרופיל ב-IMDb
 חברים
 בנג'מין ברנלי   אהרון פינק  מארק קלפסקי צ'אד זליגה  ריאן מנדז
 חברים לשעבר
 ג'רמי האמל ג'ונתן "באג" פרייס 
 
ברייקינג בנג'מין (באנגלית: Breaking Benjamin) היא להקת פוסט-גראנג' ומטאל אלטרנטיבי אמריקאית מפנסילבניה.
היסטוריית הלהקה > תחילת הדרך

הלהקה הוקמה בשנת 1998 על ידי הסולן בנג'מין ברנלי והמתופף ג'רמי האמל, ועד מהרה זכתה להצלחה מקומית בפנסילבניה.
הלהקה לקחה את שמה מתקרית שקרתה כאשר סולנה בנג'מין ברנלי ביצע כיסוי לשיר של נירוונה בלילה "Open mic" במועדון, כאשר לפתע הפיל את המיקרופון ושבר אותו. האיש שהיה בעל המיקרופון עלה לבמה ואמר: "תודה לבנג'מין על ששבר את המיקרופון המחורבן שלי!". בשנת 1999 הלהקה שינתה את שמה לזמן קצר ל-Plan9 אך בשנת 2000, לאחר מספר שינויים בהרכב, שבה וקראה לעצמה בשם המקורי, Breaking Benjamin. בשנה זו עזבו שני חבריו של הסולן, אהרון פינק ומארק קלפסקי, את להקתם הקודמת Lifer והצטרפו ללהקת ברייקינג בנג'מין כגיטריסט ובסיסט.
היסטוריית הלהקה > Saturate

בשנת 2001 לאחר הצלחתו הרבה של אלבום ה-EP העצמאי הראשון שנשא את שם הלהקה (אשר נמכר בכל 2000 עותקיו), הוחתמה הלהקה בחברת הוליווד רקורדס שהפיקה את האלבום המלא הראשון של הלהקה - "Saturate", שיצא ב-27 באוגוסט 2002. הסינגל הראשון באלבום, "Polyamorous", זכה למספר מכובד של השמעות ברדיו והיה לשיר הצליח ביותר באלבום, והוצאו לו שתי גרסאות שונות לקליפים: האחת כללה קטעים מהופעות חיות והשנייה נוצרה מסרטון של משחק המחשב "Run Like Hell". הסינגל הבא, "Skin", הופק גם הוא מן האלבום, וזכה אף הוא להצלחה ברדיו ונוגן במספר תוכניות אירוח אמריקאיות. סינגל נוסף מן האלבום הוא "Medicate".